**DĖL ROKIŠKIO RAJONO SAVIVALDYBĖS LOPŠELIŲ-DARŽELIŲ IR MOKYKLOS-DARŽELIO „ĄŽUOLIUKAS” NUOSTATŲ PATVIRTINIMO**

2020 m. lapkričio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais (aktuali redakcija), patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164, Rokiškio rajono savivaldybės taryba

n u s p r e n d ž i a:

1. Patvirtinti Rokiškio rajono savivaldybės lopšelių-darželių nuostatus:

 1.1. Rokiškio lopšelio-darželio „Pumpurėlis“ (pridedama);

 1.2. Rokiškio lopšelio-darželio „Varpelis“ (pridedama);

 1.3. Juodupės lopšelio-darželio (pridedama).

2. Patvirtinti Rokiškio mokyklos-darželio „Ąžuoliukas“ nuostatus (pridedama).

 3. Įgalioti Rokiškio rajono savivaldybės lopšelių-darželių ir mokyklos-darželio „Ąžuoliukas“ direktorius pasirašyti patvirtintus nuostatus ir teisės aktų nustatyta tvarka įregistruoti juos Juridinių asmenų registre.

 4. Pripažinti netekusiais galios nuo 1 punkte išvardintų švietimo įstaigų nuostatų įregistravimo Juridinių asmenų registre datos:

 4.1. Rokiškio lopšelio-darželio „Pumpurėlis“ nuostatus, patvirtintus Rokiškio rajono savivaldybės tarybos 2018 m. kovo 23 d. sprendimo Nr. TS-78 „Dėl Rokiškio rajono savivaldybės švietimo įstaigų nuostatų patvirtinimo“ 1.2. punktu;

 4.2. Rokiškio lopšelio-darželio „Varpelis“ nuostatus, patvirtintus Rokiškio rajono savivaldybės tarybos 2018 m. kovo 23 d. sprendimo Nr. TS-78 „Dėl Rokiškio rajono savivaldybės švietimo įstaigų nuostatų patvirtinimo“ 1.3. punktu;

 4.3. Juodupės lopšelio-darželio nuostatus, patvirtintus Rokiškio rajono savivaldybės tarybos 2018 m. kovo 23 d. sprendimo Nr. TS-78 „Dėl Rokiškio rajono savivaldybės švietimo įstaigų nuostatų patvirtinimo“ 1.4. punktu;

 4.4. Rokiškio mokyklos-darželio „Ąžuoliukas“ nuostatus, patvirtintus Rokiškio rajono savivaldybės tarybos 2020 m. balandžio 24 d. sprendimo Nr. TS-105 „Dėl Rokiškio r. Kavoliškio mokyklos-darželio reorganizavimo“ 3 punktu.

 Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolita Geidanienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS LOPŠELIŲ-DARŽELIŲ IR MOKYKLOS-DARŽELIO „ĄŽUOLIUKAS“ NUOSTATŲ PATVIRTINIMO“ AIŠKINAMASIS RAŠTAS**

 **Parengto sprendimo** **projekto tikslas ir uždaviniai.** Patvirtinti Rokiškio rajono savivaldybės lopšelių-darželių ir mokyklos-darželio „Ąžuoliukas” nuostatus.

 **Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 4 dalis, 18 straipsnio 1 dalis, Lietuvos Respublikos biudžetinių įstaigų įstatymo 4 straipsnio 3 dalies 1 punktas, Lietuvos Respublikos švietimo įstatymo 43 straipsnio 4 dalis, Nuostatų, įstatų ar statutų įforminimo reikalavimais (aktuali redakcija), patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164.

 **Sprendimo projekto esmė.** Parengti Rokiškio r. lopšelių-darželių ir mokyklos-darželio „Ąžuoliukas” nuostatų projektai, kurie atitiks Lietuvos Respublikos įstatymų ir kitų teisės aktų reikalavimus:

Vietos savivaldos įstatymo 20 straipsnio 2 dalies 16 punktas: savivaldybės meras priima į pareigas ir atleidžia iš jų biudžetinių įstaigų vadovus; įgyvendina kitas funkcijas, susijusias su visų biudžetinių įstaigų vadovų darbo santykiais, Darbo kodekso ir kitų teisės aktų nustatyta tvarka (Lietuvos Respublikos vietos savivaldos įstatymo Nr. I-533 16 ir 20straipsnių pakeitimo įstatymas priimtas 2020-06-30).

Lietuvos Respublikos švietimo, mokslo ir sporto ministro 2020 m. liepos 2 d. įsakymo

Nr. V-1066 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“, 3.1 papunktyje nustatyta, kad „bendrojo ugdymo mokykloms **pasirengti mokinius mokyti nuotoliniu ugdymo proceso organizavimo** **būdu** ir savininko teises ir pareigas įgyvendinančioms institucijoms (valstybinės mokyklos – biudžetinės įstaigos), savivaldybių vykdomosioms institucijoms (savivaldybės mokyklos – biudžetinės įstaigos), dalyvių susirinkimams (savininkui) (valstybinės, savivaldybės mokyklos – viešosios įstaigos ir nevalstybinės mokyklos) įvertinti mokyklos pasirengimo mokyti mokinius nuotoliniu ugdymo proceso organizavimo būdu atitiktį apraše nurodytiems kriterijams **bei teisės aktų nustatyta tvarka** **įteisinti mokyklų nuostatuose / įstatuose iki 2021 m. rugsėjo 1 d**.“.

3.2. papunktyje nurodyta, kad **aprašo nuostatas taikyti švietimo teikėjams, įgyvendinantiems ikimokyklinio ugdymo, priešmokyklinio ugdymo programas nuotoliniu ugdymo proceso organizavimo būdu.**

 **Galimos pasekmės priėmus siūlomą tarybos sprendimo projektą:**

 teigiamos – parengti nauji nuostatai atitiks Lietuvos Respublikos įstatymų ir kitų teisės aktų reikalavimus;

 neigiamos – neigiamų pasekmių priėmus sprendimą nenumatoma.

 **Kokia sprendimo nauda Rokiškio rajono gyventojams** – nenumatoma.

 **Finansavimo šaltiniai ir lėšų poreikis.** Papildomos biudžeto išlaidos – nuostatų įregistravimas Juridinių asmenų registre.

 **Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalimi numatytais veiksniais.

Švietimo, kultūros ir sporto skyriaus vyriausioji specialistė Jolita Geidanienė